Man slaan glo bok dood | Maroela Media
Man slaan glo bok dood
Die video is aanvanklik op YouTube gelaai, maar is intussen verwyder.
ŉ Man van Mpumalanga het Woensdag vlugtig in die hof verskyn nadat hy glo ŉ bok doodgeslaan het en die gru-daad op video afgeneem is.
Volgens kol. Leonard Hlathi, ŉ polisiewoordvoerder, het Sipho Makamu in die Nkomazi-landdroshof in Mpumalanga verskyn op ŉ aanklag van dieremishandeling. “Sy inhegtenisname volg nadat ŉ video van ŉ man wat ŉ bok doodslaan, op sosiale media versprei en in die hande van die polisie en SA Animal Rescue and Advisory Centre (SAARAC) beland het,” het Hlathi gesê.
Die Tonga-polisie en inspekteurs van SAARAC het ondersoek ingestel en Makamu is Dinsdag by ŉ huis in Mzinti naby Malelane vasgetrek.
Hy is op ŉ waarskuwing vrygelaat. Die saak is tot 10 November uitgestel vir verdere ondersoek.
Vrou se eis teen gimnasium onsuksesvol
Jub Jub dalk oor twee jaar al vry
Flippen gemors van ‘n man. Sal goed wees as iemand hom dood slaan!
70 people likes this…aangesien hy met ‘n tik oor die vingers wegkom hoef ek seker nie eers te vra of daar ondersoek ingestel word vir soortgelyke insidente by die mense wat die video ge-‘like’ het nie.
Ek is te geskok om eers aan iets te dink om te se. Ons kan maar net bid dat ons Vader ons gou sal kom haal!!!!!
Die goed het net geen genade vir ‘n lewende wese nie, hetsy mens of dier. Nou loop hierdie selfde wreedaard vry rond. Die hemele behoed ons.
Waarskuwing!!!! Wat gaan dit vat voordat daar opgetree word teen sulke oortreders?? Volgende is ‘n kind of vrou of ou mens. Gaan hy dan weer waarskuwing kry?